Varasemate uurimuste käigus on avastatud, et ka rotid, kuldnokad ja koerad on võimelised väljendama pessimismi. Kuigi varem on tõestatud, et mesilased on võimelised eristama mustreid ning neil on ruumiline taju, on peetud  seni ebatõenäoliseks, et neil on ka tunded.   Teadlased treenisid mesilasi seostama ühte lõhna suhkruga ning teist lõhna kibedaga. Seejärel raputasid nad pooli mesilasi, imiteerides vaenlase rünnakut. Hiljem reageerisid raputatud mesilased küll suhkru lõhnale, kuid suhtusid märksa ükskõiksemalt kahe lõhna vahepealsesse versiooni. Raputamisest pääsenud mesilased aga tundsid "keskmises" lõhnas pigem vihjet preemiale.